|  |
| --- |
| **1. PIRKIMO OBJEKTAS** |

* 1. Pavadinimas:

**Valstybinės reikšmės magistralinio kelio A3 Vilnius-Minskas ruožo nuo 6,650 iki 8,548 km paprastojo remonto, suremontuojant pėsčiųjų ir dviračių taką, aprašo parengimas ir darbų atlikimas.**

* 1. Remontuojamo objekto duomenys:

|  |  |  |  |  |
| --- | --- | --- | --- | --- |
| Ruožas | Ruožo pradžios koordinatės  LKS-94 | | Ruožo pabaigos koordinatės  LKS-94 | |
| Nuo 6,650 iki 8,548 km (dešinė pusė) | x | y | x | y |
| 6057644 | 585402 | 6056936 | 587164 |

Pastaba: Objekto pradžia ir pabaiga tikslinama aprašo rengimo metu.

|  |
| --- |
| **2. BENDROJI INFORMACIJA** |

* 1. BVPŽ kodas: 45233220-7, 71320000-7;
  2. Statytojas: AB „Via Lietuva“;
  3. Užsakovas: AB „Via Lietuva“;
  4. Žemės sklypo unikalus numeris: 4400-3000-7739;
  5. Inžinerinio statinio unikalus numeris: 4400-0907-2619
  6. Statybos rūšis: Paprastasis remontas;
  7. Etapas: aprašas;
  8. Statinio kategorija: Ypatingasis statinys;
  9. Inžinerinių statinių grupė: Susisiekimo komunikacijos;
  10. Inžinerinių statinių pogrupis: keliai;
  11. Darbų atlikimo tvarka:
      1. Paprastojo remonto aprašo (toliau – Aprašas) parengimas ir pataisymas pagal Statytojo pastabas;
      2. Statinio paprastojo remonto darbų atlikimas pagal Statytojo patvirtintą Aprašą.

|  |
| --- |
| **3. PAPRASTOJO REMONTO APRAŠO PARENGIMAS** |

* 1. **Teisės aktai ir normatyviniai dokumentai, kuriais privalu vadovautis:**
     1. Lietuvos Respublikos Statybos įstatymu, statybos techniniais reglamentais, higienos normomis, poįstatyminiais teisės aktais;
     2. kitais galiojančiais įstatymais, teisės aktais, statybos techniniais reglamentais ir kitais normatyviniais statybos techniniais dokumentais, įskaitant, bet neapsiribojant, nurodytais Statytojo interneto svetainėje adresu <https://vialietuva.lt/normatyviniai-dokumentai>.
  2. **Tyrinėjimai**

Tiekėjas privalo atlikti visus reikiamus inžinerinius tyrinėjimus (vizualinės apžiūros, kelio ir kelio statinių geometriniai ir kt.), reikalingus Aprašui parengti bei paprastojo remonto darbams atlikti, kurie nurodyti Techninės specifikacijos 4 punkte. Visų inžinerinių tyrinėjimų ataskaitos pateikiamos Statytojui, kaip Aprašo dalis.

*Pastaba: Tiekėjui nėra privalomo reikalavimo atlikti geologinius tyrinėjimus, dėl šių tyrinėjimų reikalingumo Tiekėjas sprendžia savo nuožiūra*.

Reikalavimai inžineriniams geodeziniams tyrimams:

* Vadovaujantis STR 1.04.04:2017 „Statinio projektavimas, projekto ekspertizė“ 26 punktu, Reglamento 9 priede nurodyti planai rengiami vadovaujantis ne senesniu kaip 3 metų topografiniu planu (nuo statinio projektavimo pradžios), kuris patikslinamas (jei reikia) projekto rengimo metu. Projekto vadovas, pasirašydamas reglamento 9 priede nurodytus planus, patvirtina jų atitiktį topografiniam planui, kuris pateikiamas su projektu.
* Topografinis planas ir ITO\_EDR parenkamas pilno turinio, kai vaizduojami visi vietovėje esantys objektai.
* Atliekant statybinius inžinerinius geodezinius tyrinėjimus vadovautis GKTR 1:01:2023 „Topografinių objektų geodezinių matavimų atlikimo ir topografinių planų sudarymo tvarkos aprašas“, GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašas“, GKTR 3.01:2023 ,,Išmatuotų topografinių ir inžinerinių tinklų objektų erdvinių duomenų rinkinys“ reikalavimais.
* Pateikiami suderinti topografiniai planai, vadovaujantis 2024 m. kovo 6 d. Lietuvos Respublikos aplinkos ministro įsakymu Nr. D1-73  patvirtintu „Topografinių planų ir inžinerinių tinklų planų derinimo tvarkos aprašu“.
* Tyrinėjant esamus inžinerinius tinklus turi būti nustatyti jų gyliai (nurodant altitudes \*.pdf byloje ar \*.dwg brėžinyje), diametrai. Ištyrinėti šuliniai, pateikiamos šulinių kortelės. Pažymėtos visų kelią kertančių orinių linijų artimiausios atramos, jų numeriai, laidų įlinkiai ties kelio ašimi, matavimo data, temperatūra bei kita informacija, kaip nurodoma GKTR 2.01:2023 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarkos aprašas“;
* Topografiniuose planuose turi būti sužymėti visų kelią kertančių griovių dugno altitudės, pralaidų diametrai, medžiaga, pralaidų dugno altitudės. Sužymėtos pavienių medžių rūšys, diametrai.
* Topografiniame plane ar kitame brėžinyje (inžinerinių tinklų plane) turi būti pažymėti esami požeminiai inžineriniai tinklai.
  1. **Bendrieji Aprašo parengimo reikalavimai**
     1. Aprašo sudėtis turi atitikti STR1.04.04:2017 „Statinio projektavimas, projekto ekspertizė“ reikalavimus. Aprašo sudėtyje privaloma pateikti sąnaudų žiniaraščius, kuris rengiamas pagal standartizuotus elementus. Projektuotojas taip pat turi parengti įkainotą standartizuotą darbų kiekių žiniaraštį (SDKŽ), atitinkantį Aprašo sprendinius. Žiniaraščiai rengiami pagal pridedamas formas. Pagrindinės gairės žiniaraščio pildymui:
* žiniaraštyje darbų pavadinimai nebūtinai turi atitikti pasirinktų standartizuotų elementų pavadinimus, jie gali būti tikslinami, atsižvelgiant į darbų specifiką (pavadinimo ilgis negali viršyti 100 ženklų);
* jei sąraše nėra reikalingo standartizuoto sąmatos elemento, tokiu atveju toks darbas turi būti prijungiamas prie kito panašaus, pvz., dangos pagruntavimas turi būti jungiamas prie asfalto sluoksnio įrengimo, nurodant šį darbą prie kurio buvo prijungtas pavadinime, jeigu kiekis kitoks, taip pat nurodomas šis kiekis darbo pavadinime;
* žiniaraštyje turi būti atskiras stulpelis, kuriame nurodomas standartizuoto sąmatos elemento kodas;
* žiniaraštyje turi būti nurodytas tik vienas matavimo vienetas, atitinkantis standartizuotui sąmatos elementui priskirtą mato vienetą. Antro ir trečio matavimo vieneto informacija nurodoma darbo pavadinimo aprašyme arba pastabų stulpelyje (pvz., plastikinių pralaidų d400 rengimas vnt./m – 1/19, žiniaraštyje turi būti pateikiama: darbo aprašymas – „plastikinių pralaidų d400 rengimas (1 vnt.)“, matavimo vienetas – „m“, kiekis – „19“);
* medžiagų ar darbų kiekiai turi būti nurodyti dviejų skaičių po kablelio tikslumu;
* jei projekte buvo nurodyti konkretūs medžiagų, pakartotinai naudojamų medžiagų, negrąžinamų medžiagų ar statybinių atliekų išvežimo atstumai, pildant žiniaraščius konkretūs km nerašomi, o rašoma „.....išvežimas rangovo pasirinktu atstumu“;
* kiekiai negali būti rašomi su minuso ženklu (taikoma negrąžinamoms medžiagoms).
  + 1. Apraše turi būti pateikiama (neapsiribojant vien tik šia informacija): aiškinamasis raštas, dangų plano brėžinys (M1:500) ant topografinio pagrindo, tako dangos konstrukcijų brėžinys (įskaitant reikalingus kitų kelio elemento konstrukcinius brėžinius/detales), išilginio profilio brėžinys, eismo organizavimo sprendiniai.
    2. Sutartyje nustatytais terminais ir tvarka parengtą ir suderintą Aprašą skaitmenine forma (tekstinius dokumentus \*.*doc,* \*.*pdf* ir brėžinius \*.*pdf, \*.dwg* formatu (su elektroniniais parašais)) perduoti Statytojui. Kiekvienas atskiras dokumentas turi turėti konkretų dokumento paskirtį ir esmę atitinkantį pavadinimą. Statinio Aprašo dokumentai turi būti įforminti vadovaujantis LST 1516.
    3. Tuo atveju, jeigu remontuojant objektą išaiškėja, kad reikia koreguoti Aprašą (ne dėl Užsakovo (Statytojo) pageidavimo, kuris nebuvo įvardintas pirkimo dokumentuose) visi su tuo susiję kaštai padengiami Tiekėjo sąskaita. Tiekėjo parengto Aprašo trūkumų šalinimas remonto metu papildomai nebus apmokamas.
    4. Apraše turi būti numatyti minimalūs aplinkos apsaugos kriterijai kelio elementams, išvardytiems *Aplinkos apsaugos kriterijų taikymo, vykdant žaliuosius pirkimus* tvarkos aprašo 2 priedo XVII skyriuje „Kelių projektavimo paslaugos ir statybos darbai, kelio elementai“ 27 punkte.
    5. parengti projektinius sprendinius nepažeidžiant esamo statinio (žemės sklypo) ribų.

|  |
| --- |
| **4. PAPRASTOJO REMONTO DARBŲ APIMTYS** |

* 1. **Reikalavimai tako dangos remontui:**
     1. Numatyti tako esamos dangos išardymą*.*
     2. Įrengti 2,5 m, pločio taką su asfalto danga, vadovaujantis ĮT ASFALTAS 24. Tako dangos konstrukciją parinkti vadovaujantis Automobilių kelių standartizuotų dangų konstrukcijų projektavimo taisyklių reikalavimais. *Pastabos:*

1. *Leidžiamas frezuoto asfalto granulių naudojimas, įrengiant naują nesurištųjų mineralinių medžiagų mišinį. Šie darbai turi būti atliekami vadovaujantis TRA UŽPILDAI 19 reikalavimais.*
2. *Išimtinais atvejais, kai neleidžia aplinkybės (trukdo esami statiniai ir t.t.), ir tik pavieniuose ruožuose, galima nukrypti nuo pateiktų tako pločio reikalavimų, tačiau tokie atvejai turi būti pagrįsti ir suderinti su Užsakovu.*
   * 1. Tako dangos skersiniai nuolydžiai tiesėse ir kreivėse turi atitikti Dviračių ir pėsčiųjų eismo infrastruktūros planavimo ir projektavimo taisyklių reikalavimus, išskyrus dangų suvedimo ribose.
     2. Numatyti vertikalų tako planavimą nuleidžiant vandenį nuo važiuojamosios dalies į pakelės griovius.
     3. Numatyti už remontuojamo ruožo ribų sklandų dangų pasijungimą su esamomis neremontuojamomis dangomis 20 m ribose.
     4. Ištaisyti išilginiame profilyje tako nusėdimus (nelygumus), užtikrinant nuolydžių ir vertikalių kreivių atitikimą Dviračių ir pėsčiųjų eismo infrastruktūros planavimo ir projektavimo taisyklių reikalavimams. *Pastaba: išimtinais atvejais, kai neleidžia aplinkybės, galima nukrypti nuo Dviračių ir pėsčiųjų eismo infrastruktūros planavimo ir projektavimo taisyklių reikalavimų, tačiau tokie atvejai turi būti pagrįsti ir suderinti su Užsakovu.*
   1. **Kelkraščiai**
      1. Įrengti 0,5 m pločio kelkraštį 8% skersiniu nuolydžiu. Pašalinant užaukštėjusias kelkraščių briaunas, trukdančios nutekėti vandeniui, jei tokių yra, ir sustiprinant suformuotą šlaitą neplonesniu nei 6 cm storio dirvožemio sluoksniu apsėjant žole. Kelkraščiai turi būti įrengti pagal ĮT SBR 19, TRA SBR 19 reikalavimus. Turi būti įrengtas ne plonesnis nei 6 cm storio viršutinis kelkraščio sluoksnis naudojant skaldažolės mišinius nurodytus TRA SBR 19 63.2 ir 65 punktuose, pridedant 15 % dirvožemio.

*Pastaba: siaurose vietose (trukdo žemės ribos, esami statiniai, saugotini medžiai ir pan.), kur neįmanoma užtikrinti reikalaujamo kelkraščio pločio, galima vietoj kelkraščio rengti vejos bortus.*

* 1. **Sankryžos ir nuovažos**
     1. Atnaujinti sankryžų/nuovažų kertančių taką asfalto dangą, įrengiant 8 cm storio (AC16PD) asfalto pagrindo-dangos sluoksnį iki tako ribos.
  2. **Autobusų sustojimo peronai**

Esami autobusų sustojimų peronai demontuojami ir naujai įrengiami vadovaujantis ĮT TRINKELĖS 14, peronų danga pritaikoma žmonių su negalia reikmėms pagal STR 2.03.01:2019. Tiekėjas turi nusimatyti naujų kelio elementų (šiukšliadėžė, suoliukas, ženklas) ant perono dangos įrengimą, bei naujo paviljono 7,73 km esančiame perone pastatymą (paviljoną išduos Užsakovas).

* 1. **Eismo saugumo organizavimo sprendiniai**
     1. Numatyti ne mažesnio nei 2,0 m pločio privedimo (tako/šaligatvio) nuo esamų 7,73 km ir 8,28 km autobusų sustojimo peronų iki remontuojamo tako įrengimą, vadovaujantis ĮT ASFALTAS 24 ir ĮT TRINKELĖS 14, dangą pritaikant žmonių su negalia reikmėms pagal STR 2.03.01:2019 (paveiksle pažymėta oranžine spalva). Privedimo dangos konstrukciją parenkama pagal Automobilių kelių standartizuotų dangų konstrukcijų projektavimo taisyklių reikalavimus. Numatyti atitinkamą ženklinimą ir kelio ženklus. Sprendiniai neturi išeiti už kelio sklypo ribos. Ties 8,28 km peronu esamais laiptais atnaujinti privedimo dangą esamu pločiu (paveiksle pažymėta geltona spalva), pakeisti laiptų turėklus. Žiūrėti 1 ir 2 pav. (privedimo konfigūracija gali būti tikslinama projektavimo metu).

An aerial view of a road

AI-generated content may be incorrect.

1 Pav. Preliminari privedimo prie 7,73 km esančio perono schema

An aerial view of a road with trees and a blue and orange line

AI-generated content may be incorrect.

2 Pav. Preliminari privedimo prie 8,28 km esančio perono schema

* 1. **Eismo reguliavimo priemonės**
     1. Perstatyt (panaikinti) esamus kelio ženklus, jeigu jie trukdo vykdomų remonto darbų technologiniams procesams arba esama pastatymo vieta neatitinka reikalavimų. Numatyti naujų trūkstamų ženklų įrengimą vadovaujantis Kelio ženklų įrengimo ir vertikaliojo ženklinimo taisyklių, ĮT VŽ 14, TRA VŽ 12, PĮT KŽA 08 ir KET reikalavimais.
     2. Įrengti kelio dangos horizontalųjį ženklinimą vadovaujantis Kelių horizontaliojo ženklinimo taisyklių, ĮT ŽM 12 ir KET reikalavimais.
     3. Projektavimo metu parengtą eismo organizavimo schemą derinti [eos@vialietuva.lt](mailto:eos@vialietuva.lt).
     4. Numatyti trūkstamų apsauginių tvorelių įrengimą vadovaujantis Dviračių ir pėsčiųjų eismo infrastruktūros planavimo ir projektavimo taisyklių reikalavimus. Tvorelės aukštis ≥ 1,3m.

* 1. **Vandens nuvedimo įrenginiai**
     1. Nusimatyti esamų pralaidų po taku ir po sankryžomis/nuovažomis, užneštų sąnašomis, valymą ir šalia šių pralaidų esamų griovių, kurie neužtikrina tinkamo vandens nuvedimo, atstatymą (išvalymą) iki 25 m atstumu nuo pralaidos centro į abi puses arba kol bus užtikrintas sklandus vandens nuvedimas.
     2. Nusimatyti esamų blogos būklės pralaidų po taku ir po sankryžomis/nuovažomis pakeitimą naujomis, nemažesnio diametro nei esamos. Pralaidų medžiaga – metalas, plastikas arba gelžbetonis. Esant poreikiui vandens pralaidų parametrus nustatyti hidrologiniais ir hidrauliniais skaičiavimais, atsižvelgiant į projektinių debitų viršijimo tikimybes.
  2. **Krūmai ir medžiai kelio juostos ribose.**
     1. Numatyti savaime užaugusių krūmų pašalinimą tako ribose.
     2. Jeigu nėra galimybių išvengti šalia tako esančių medžių, kai jeigu jie trukdo įgyvendinti tako remonto sprendinius, šalinimo, apraše turi būti įrašytos nuostatos dėl jų tvarkymo:

Kelio juostos ribose esantys medžiai bei krūmai, patenkantys į kelio/tako griovių ribas ir keliantys pavojų kelio konstrukcijai bei eismo saugai, šalinami:

* Vadovaujantis Lietuvos Respublikos susisiekimo ministro 2008 m. gruodžio 23 d. įsakymu Nr. 3-507 (Lietuvos Respublikos susisiekimo ministro 2015 m. lapkričio 28 d. įsakymo Nr. 3-485(1.5 E) redakcija) patvirtinto Geležinkelio kelių ir jų įrenginių apsaugos zonoje, už jos ribų ir valstybinės reikšmės automobilių kelių juostoje augančių medžių ir krūmų pripažinimo keliančiais pavojų eismo saugai sąlygų ir tvarkos ir saugiam eismui pavojų keliančių geležinkelio kelių ir jų įrenginių apsaugos zonoje, už jos ribų ir valstybinės reikšmės automobilių kelių juostoje augančių medžių ir krūmų genėjimo ir kirtimo tvarkos aprašo reikalavimais.
* Medžiai ir krūmai šalinami be leidimo, kai vadovaujantis Lietuvos respublikos vyriausybės 2008 m. kovo 12 d. nutarimu Nr. 206 „Dėl kriterijų, pagal kuriuos medžiai ir krūmai, augantys ne miškų ūkio paskirties žemėje, priskiriami saugotiniems, patvirtinimo ir medžių ir krūmų priskyrimo saugotiniems“ auga ant inžinerinio statinio ir nėra priskiriami saugotiniems

Turi būti išskirti saugotini ir nesaugotini medžiai pagal aprašą.

|  |
| --- |
| **5. garantinis terminas** |

Visiems atliktiems statybos darbams, įskaitant jiems panaudotas medžiagas, priemones bei visas jų sudedamąsias dalis, Tiekėjas suteikia **5 (penkių) metų** garantinį terminą.

Rangovas nebus atsakingas už garantinio laikotarpio metu atsiradusius defektus, kurių priežastis nėra susijusi su Techninėje specifikacijoje numatytais ir Rangovo kokybiškai atliktais darbais.

|  |
| --- |
| **6. DARBŲ ORGANIZAVIMAS** |

* 1. Kelio ruožų paprastojo remonto darbai turi būti organizuojami taip, kad nebūtų nutraukiamas transporto eismas. Pasirinkta remonto darbų vykdymo metodika turi užtikrinti kuo mažesnes kliūtis pagalbos tarnybų automobilių privažiavimui ar pravažiavimui ir viešojo transporto eismui. Turi būti užtikrintas patekimas į teritorijas, kurios ribojasi su remontuojamu keliu. Kelio ruože, kuriame vykdomi statybos darbai, transporto eismas gali būti nutrauktas tik suderinus apylankas.
  2. Rangovas privalo per visą statybos darbų vykdymo laikotarpį vadovaujantis Kelių priežiūros vadovo I dalies „Automobilių kelių nuolatinės priežiūros normatyvai KPV PN“  reikalavimais pagal Statytojo nurodytą priežiūros lygį prižiūrėti kelio ruožą, kuriame vykdomi statybos darbai, ir apylankas pagal kelio ruožui, kuriame vykdomi darbai, taikomą priežiūros lygį (visais atvejais apylankoms taikomas ne žemesnis nei 4 priežiūros lygis), taip pat šalinti apylankos eksploatacijos metu atsiradusias naujas pažaidas  ir defektus kelio dangoje bei kituose kelio elementuose.
  3. Eismo organizavimą darbų metu vykdyti vadovaujantis T DVAER 12 reikalavimais. Visi kaštai susiję su darbų organizavimu ir laikinu eismo ribojimu turi būti įvertinti Tiekėjo pasiūlyme.
  4. Reikalavimai eismo reguliavimo įrangai (jeigu taikoma) darbų metu:
     1. Eismo reguliavimas šviesoforais turi būti parengtas atsižvelgiant į reguliuojamos ruožo specifiką. Jeigu ruože yra sankryžų, visos jos turi būti reguliuojamos. Negali susidaryti tokia situacija, kad iš kito kelio į reguliuojamą ruožą įsukusios transporto priemonės atsidurtų priešpriešiname sraute. Jeigu neįmanoma ar netikslinga reguliuoti visą ruožą bendrai, Rangovas privalo išskaidyti darbų ruožus į smulkesnius, taip užtikrindamas optimalesnį bei saugesnį eismo reguliavimą.
     2. Rangovas, likus ne mažiau kaip 14 kalendorinių dienų iki eismo reguliavimo šviesoforu darbų vietoje pradžios, sudaro šviesoforų išdėstymo schemą visame ruože (ruožuose), reguliavimo šviesoforais grafinį planą (šviesoforų ciklo planą), nurodo laikus: kiek laiko degs leidžiamasis signalas vienai krypčiai, kiek laiko kitai krypčiai, ir kiek laiko truks pereinamasis laikotarpis, kai abejoms kryptims dega draudžiamasis signalas. (saugos laikas) bei pateikia Statytojui.
     3. Rangovas gali pradėti reguliuoti ruožą (ruožus) tik tuomet, kai Statytojas nebeturi pastabų pateiktai dokumentacijai ir kai Rangovas atliko Statytojo nurodytas korekcijas. Tai, kad Statytojui neturi pastabų pateiktai dokumentacijai ar ją patvirtina, neatleidžia Rangovo nuo pareigos darbų metu užtikrinti saugų eismą reguliuojame ruože (ruožuose).
     4. Šviesoforų valdymas turi leisti įrašyti mažiausiai 4 skirtingas programas (signalų planus), kurie persijungtų automatiškai iš anksto nurodytu metu (pvz. vienokios leidžiamojo ir draudžiamojo signalo trukmės rytinio piko eismui, kitokios vakarinio pirko ir dar kitokios numatytos trukmės savaitgaliui ar nakčiai).
     5. Statytojui nurodžius, Rangovas turi atlikti bent 2 valandų trukmės eismo stebėjimus Statytojo nustatytu metu (pvz. 1 valandą rytinio piko metu ir 1 valandą vakarinio piko metu). Atlikęs stebėjimus Rangovas privalo pateikti duomenis, kiek automobilių pravažiavo viena kryptimi ir kiek kita. Rangovas turi koreguoti šviesoforų darbo ciklą atsižvelgdamas į stebėjimų rezultatus savo iniciatyva. Statytojui nurodžius Rangovas turi pakoreguoti šviesoforų darbo ciklą tol, kol bus pasiektas optimalus rezultatas.

|  |
| --- |
| **7. darbų kokybė** |

* 1. Darbų priėmimo metu bus matuojami ir vertinami visi privalomi kokybiniai rodikliai vadovaujantis ĮT ASFALTAS 24, ĮT SBR 19 ir ĮT TRINKELĖS 14 reikalavimais.
  2. Naudojami produktai turi būti tinkamai paženklinti.
  3. Visi gaminiai, įranga, medžiagos ir priedai turi atitikti reikalavimus, nurodytus Aprašo techninėje dokumentacijoje. Medžiagos turi būti pateiktos su gamintojo rekvizitais, specifikacija, naudojimo instrukcija, pagaminimo data. Statytojas turi teisę atmesti medžiagą ar gaminį, jei ji neatitinka pirkimo dokumentų ir Aprašo techninės specifikacijos reikalavimų.

|  |
| --- |
| **8. STATYBINĖS IR GRĮŽTAMOSIOS MEDŽIAGOS, STATYBINĖS ATLIEKOS** |

* 1. **Statybinės medžiagos**
     1. Vykdant valstybinės reikšmės kelio paprastojo remonto darbus darbų metu nuardyti kelio elementai (toliau – medžiagos), įvertinus jų būklę, turi būti maksimaliai panaudojami pakartotinai tame pačiame projekte.
     2. Susidarančios medžiagos, kurios nenaudojamos projekte ir nėra priskiriamos negražinamoms medžiagoms transportuojamos į AB „Via Lietuva“ nurodytas sandėliavimo vietą (-as), parenkant optimaliausią atstumą:

1)AB „Kelių priežiūra“ Ukmergės kelių tarnybos Širvintų meistrija, Zibalų g. 55, Širvintos.

2) AB „Kelių priežiūra“ Panevėžio kelių tarnybos Panevėžio meistrijos Karsakiškio gamybinė bazė, Kakūnų k., Karsakiškio sen., Panevėžio r.

3) AB „Kelių priežiūra“ Kretingos kelių tarnybos Plungės meistrija, Stoties g. 11a, Plungė.

4) AB „Kelių priežiūra“ Kėdainių kelių tarnybos Kėdainių meistrija, Birutės g. 4, Kėdainiai.

5) AB „Kelių priežiūra“ Marijampolės kelių tarnybos Marijampolės meistrija, Gamyklų g. 12, Marijampolė.

6) AB „Kelių priežiūra“ Trakų kelių tarnybos Vievio meistrija, Statybininkų g. 16, Vievis.

Medžiagos, kurios turi būti gabenamos į sandėliavimo vietas:

Į sandėliavimo vietas turi būti gabenami metaliniai kelio elementai (neužteršti betonu ir kt. medžiagomis (t. y. turi būti nuvalyti)) nepriklausomai nuo jų būklės: kelio ženklai, kelio ženklų atramos, apšvietimo ir kiti stulpai, apsauginiai atitvarai ir jų elementai, tiltų ir viadukų turėklai, kiti metalo gaminiai, sijos, spraustasienės, pralaidos ir kt.

* + 1. Kitos medžiagos, kurios gali būti panaudotos pakartotinai, gali būti gabenamos į sandėliavimo vietas tik suderinus su AB „Via Lietuva.
    2. Į sandėliavimo vietas pristatomos medžiagos turi būti surūšiuotos į tinkamas naudoti pakartotinai ir netinkamas, o sandėliavimo vietoje iškraunamos atskirai. Medžiagų perdavimo-priėmimo akte turi būti atskirai nurodytas tinkamų panaudoti medžiagų kiekis su jų charakteristikomis (pvz. kelio ženklas, nurodant jo numerį; apšvietimo stulpo atrama, nurodant jos aukštį; kelio ženklo atrama, nurodant jos ilgį, skersmenį; apsauginio atitvaro sija, nurodant jos tipą, ilgį ir pan.). Netinkamų panaudoti medžiagų turi būti nurodytas tik perduodamas kiekis.
    3. Rangovas turi numatyti ekonomiškai pagrįstą ir optimalų medžiagų išardymo būdą. Siektina, kad kuo daugiau medžiagų būtų išardytos tvarkingai ir pristatytos mechaniškai nepažeistos bei neužterštos. Jei statybos metu medžiagos taptų netinkamomis naudoti dėl jų netinkamo išardymo, tai būtų laikoma rangovo rizika ir atsakomybė tektų rangovui.
  1. **Negražinamos medžiagos**

Projekte turi būti nurodyta, kad darbų vykdymo metu nepanaudotos frezuoto asfalto granulės, skalda, žvyras, žvyro ir skaldos mišinys, nesurištasis mineralinių medžiagų mišinys, grindinio akmenys (neužteršti gruntu), mediena yra laikomi negražinamomis medžiagomis. Jos sąmatoje turi būti nurodytos atskira (-omis) eilute (- ėmis) su minuso ženklu. Šios medžiagos lieka rangovui. Pateikiami jų įkainiai:

* žvyro ir skaldos mišinys, nesurištasis mineralinių medžiagų mišinys – ≤ -4,00 Eur/t arba -6,00 Eur/m3 (santykis 1,5);
* skalda – ≤ -5,00 Eur/t arba -7,50 Eur/m3 (santykis 1,5);
* grindinio akmenys – ≤ -15,00 Eur/t arba -40,50 Eur/m3 (santykis 2,7);
* frezuoto asfalto granulės – ≤ -7,00 Eur/t arba -11,20 Eur/m3 (santykis 1,6);
* mediena – įkainį pateikia paslaugos teikėjas, įvertinęs medienos būklę: ≥ 0,00 Eur/m3 – kai mediena menkavertė ir skirta utilizavimui, t. y., vertinama, kiek kainuos utilizavimo išlaidos, < 0,00 Eur/m3 – kai mediena nėra menkavertė ir gali būti parduota, t. y., nurodoma kaina su minuso ženklu.

.

* 1. **Statybinės atliekos**

Visos medžiagos, nepatenkančios į statybinių ir (ar) negražinamų medžiagų sąrašą ir (ar) kurių neįmanoma panaudoti antrą kartą, kaip atliekos turi būti sutvarkomos rangovo pagal galiojančius aplinkos apsaugos reikalavimus (paslaugos teikėjas privalo įsivertinti visas su tvarkymu susijusias išlaidas).

|  |
| --- |
| **9. DARBŲ PERDAVIMAS** |

Baigti darbai Statytojui perduodami sutarties sąlygose nustatyta tvarka, pasirašant Tiekėjo atliktų statybos darbų perdavimo Statytojui aktą. Šis aktas išduodamas tik tada, kai yra įvykdyti sekantys reikalavimai:

* 1. Visiškai pašalinti Statytojo ir techninio prižiūrėtojo nustatyti statybos darbų trūkumai, defektai ir (ar) netikslumai;
  2. Statinys atitinka Techninėje specifikacijoje ir Apraše numatytus reikalavimus;
  3. Išpildomoji dokumentacija (išpildomoji geodezinė nuotrauka) yra perduota Statytojui;
  4. Atlikti kontroliniai bandymai;
  5. Parengta ar atnaujinta kadastrinių matavimų byla;
  6. Parengta deklaracija apie statybos užbaigimą ir pateikta ją tvirtinti bei įregistruota Lietuvos Respublikos statybos įstatymo nustatyta tvarka;
  7. Vadovaujantis Lietuvos automobilių kelių direkcijos prie Susisiekimo ministerijos direktoriaus 2017 m. balandžio 24 d. įsakymu Nr. V-168 „Dėl duomenų teikimo ir tvarkymo valstybinės reikšmės kelių informacinėje sistemoje tvarkos aprašo patvirtinimo“, pateikti ir suderinti su Statytoju kelių matavimų duomenis.

|  |
| --- |
| **10. PRiEDAI** |

1. Standartizuoto darbų kiekių žiniaraščio SDKŽ šablonas (.zip formatas
2. Kadastriniai matavimai (.zip formatas) (pateikiama pasirašius paslaugų sutartį);